recursal/SuperWikiNEXT-32B huggingface dataset:
Συντεταγμένες: 34°58′52″N 25°30′08″E﻿ / ﻿34.98111°N 25.50222°E﻿ / 34.98111; 25.50222

Το **Ψαροχάρακο** είναι ένας μεγάλος βράχος που βρίσκεται πολύ κοντά στην ανατολική ακτή της Κρήτης, κοντά στα Τέρτσα, και μάλιστα σχεδόν ενώνεται με την στεριά. Το σύμπλεγμα αυτών των βράχων είναι γνωστό επίσης και ως τα "Τρια Χαράκια".

Τα Τέρτσα είναι ένας μικρός οικισμός 91 χιλιόμετρα ΝΑ του Ηρακλείου και 54 χιλιόμετρα ΝΔ του Αγίου Νικολάου, ανάμεσα στο Μύρτος και την Ψαρή Φοράδα.

Πίσω από το Ψαροχάρακο ξεκινάει η παραλία Χλιά, η οποία και εκτείνεται δυτικά ως το σημείο που σχηματίζεται μια μικρή λίμνη, ένας μικρός υδροβιότοπος με γλυκό νερό, που προσελκύει παρυδάτια πτηνά. 

Διοικητικά ανήκει στον Δήμο Βιάννου και στην Περιφερειακή Ενότητα Ηρακλείου.

Παραπομπές
----------

1. ↑  admin (25 Αυγούστου 2020). «ΤΟ "ΨΑΡΟΧΑΡΑΚΟ" ΤΗΣ ΨΑΡΗΣ ΦΟΡΑΔΑΣ». *Βερενίκη News*. Ανακτήθηκε στις 4 Απριλίου 2023.
2. ↑  «⭐ Ταξιδιωτικός Οδηγός Κρήτης⛵⭐ - Παραλία Βουρδόλακος (Χλια)». *www.cretanbeaches.com*. Ανακτήθηκε στις 4 Απριλίου 2023.

Εξωτερικοί σύνδεσμοι
--------------------

* «Το Ψαροχάρακο που... εμπνέει για φωτογραφίες - Viannitika.gr». Ανακτήθηκε στις 4 Απριλίου 2023.
**Το Radio Kiskeya** είναι ένας γενικός ραδιοφωνικός σταθμός της Αϊτής που ιδρύθηκε το 1994 από πρώην υπαλλήλους του *Radio Haiti-Inter*, του πρώτου ραδιοφώνου της Αϊτής, συμπεριλαμβανομένων των Σονί Μπαστιέν, Λιλιάν Πιερ-Πολ και Μαρβέλ Νταντίν. Ακούγεται στα FM στο Πορτ-ω-Πρενς και τα προάστια του. Ο σταθμός έσωσε μέρος του εξοπλισμού του κατά τον σεισμό του 2010. Στις 21 Δεκεμβρίου 2018, οι εγκαταστάσεις του *Radio Kiskeya* κάηκαν ολοσχερώς. 

Εδώ είναι μία ενδεικτική μαρτυρία υπαλλήλου του ραδιοφωνικού σταθμού:

> «Παλέψαμε για δύο ώρες για να προσπαθήσουμε να σώσουμε το Radio Kiskeya. Μάταια. Η φωτιά κατέστρεψε τα πάντα και παρά τις κλήσεις μας, οι πυροσβέστες έφτασαν στο σημείο μόνο μετά τις ζημιές. Όλα χάθηκαν».
> 
> — Λιλιάν Πιερ-Πολ

Χωρίς καθυστέρηση, συγκροτήθηκε *Επιτροπή Αλληλεγγύης* με κύριο έργο «να διαχειρίζεται, με διαφάνεια, την προσπάθεια αλληλεγγύης προς τον σταθμό και να αναλαμβάνει δράσεις συγκέντρωσης χρημάτων, να τις παραλαμβάνει και να αναφέρει στον σταθμό και το κοινό τα αποτελέσματα που επιτεύχθηκαν».

Παραπομπές
----------

1. ↑  Claudel Victor, Qui fête cette semaine ? (4 – 10 mai 2008), Sur les ondes, 4 mai 2008
2. ↑  Claudel Victor, SONNY BASTIEN: SILENCE MICRO !, Sur les ondes, 4 juin 2008
3. ↑  «Comment écouter Radio Kiskeya?». *www.radiokiskeya.com*. Ανακτήθηκε στις 9 Φεβρουαρίου 2022.
4. ↑  Benoït Hervieu, Haïti: le rôle humanitaire des médias, Slate.fr, 24 janvier 2010
5. ↑  Marc-Evens Lebrun. «Vers la création d'un *Comité de solidarité à la radio KISKEYA*». *www.loophaiti.com* (στα Γαλλικά). Αρχειοθετήθηκε από το πρωτότυπο στις 11 Αυγούστου 2020. Ανακτήθηκε στις 8 Οκτωβρίου 2020.
Το ***Thanksgiving*** είναι Αμερικανική ταινία σλάσερ του 2023 σε σκηνοθεσία από τον Ιλάι Ροθ και σενάριο από τον Τζεφ Ρέντελ. Βασίζεται στο ψεύτικο τρέιλερ από την ταινία του Ροθ *Grindhouse* (2007), και η είναι η τρίτη ταινία που βασίζεται στα ψεύτικα τρέιλερ από την ταινία μετά από τα *Machete* (2010) και *Hobo with a Shotgun* (2011). Πρωταγωνιστούν οι Πάτρικ Ντέμπσι, Άντισον Ρέι, Μάιλο Μάνχαϊμ, Τζέιλεν Τόμας Μπρουκς, Νελ Βερλάκ, Ρικ Χόφμαν και Τζίνα Γκέρσον.

Το *Thanksgiving* κυκλοφόρησε στις Ηνωμένες Πολιτείες Αμερικής στις 17 Νοεμβρίου του 2023, από την TriStar Pictures. Έλαβε θετικά σχόλια από τους κριτικούς και εισέπραξε $45.9 εκατομμύρια παγκοσμίως, έχοντας στοιχήσει $15 εκατομμύρια. Μια συνέχεια βρίσκεται σε ανάπτυξη.

Παραπομπές
----------

1. ↑  «Thanksgiving (2023) - Financial Information». *The Numbers*. Ανακτήθηκε στις 3 Ιανουαρίου 2024.
2. ↑  «Thanksgiving». *Box Office Mojo*. Ανακτήθηκε στις 3 Ιανουαρίου 2024.
3. ↑  Rubin, Rebecca (15 Νοεμβρίου 2023). «Box Office: 'Hunger Games' Prequel 'Ballad of Songbirds and Snakes' Targets $50 Million Debut». *Variety*. Ανακτήθηκε στις 3 Ιανουαρίου 2024.

Εξωτερικοί σύνδεσμοι
--------------------

* Επίσημος ιστότοπος
* *Thanksgiving*   στην IMDb
Οι Ρωμαϊκές διοικήσεις από το 293 έως το 337 περίπου.
 Επαρχίες της Ισπανίας επί Διοκλητιανού (η Mauretania Tingitana δεν εμφανίζεται).
Η **Διοίκηση Ισπανίας** ήταν μία διοικητική μονάδα (*dioecesis, διοίκησις*) της ύστερς Ρωμαϊκής Αυτοκρατορίας στην Ιβηρική Χερσόνησο. Υπήρχε από το 314 έως το 409 περίπου μ.Χ. Πρωτεύουσά της ήταν η Augusta Emerita. Η πρωτεύουσα διοικούνταν από έναν βικάριο (vicarius), που ήταν υπεύθυνος στον πραιτωριανό έπαρχο της Γαλατίας.

Οργάνωση
--------

Η διοίκηση της Ισπανίας αρχικά περιλάμβανε τις ακόλουθες έξι επαρχίες:

* Hispania Baetica
* Lusitania
* Carthaginiensis
* Gallaecia
* Hispania Tarraconensis
* Mauretania Tingitana (στη Βόρεια Αφρική)

Οι Βαλεαρίδες Νήσοι αποσπάστηκαν από την Tarraconensis τον 4ο αι. ως η ανεξάρτητη επαρχία της Hispania Balearica, και έγινε η έβδομη επαρχία εντός της διοίκησης της Ισπανίας.

Ιστορία
-------

Η Ρωμαϊκή Αυτοκρατορία αρχικά χωρίστηκε σε 46 επαρχίες, οι οποίες υποδιαιρέθηκαν από τον Διοκλητιανό γύρω στο 300 μ.Χ. σε 101 επαρχίες, οι οποίες με τη σειρά τους συγκεντρώθηκαν σε 12 διοικήσεις. Κατά τη διαίρεση της Αυτοκρατορίας το 395, η δομή μετατράπηκε σε 4 πραιτωριανές επαρχίες, 15 διοικήσεις και 119 επαρχίες. Με την κατάκτηση της Ισπανίας από τους Βανδάλους, τους Αλανούς και τους Σουήβους το 409, η διοίκηση άρχισε να καταρρέει.

Περαιτέρω ανάγνωση
------------------

* Barnes, Timothy Dacid (1982). *The new empire of Diocletian and Constantine*. Harvard University Press. ISBN 9780674280670. Αρχειοθετήθηκε από το πρωτότυπο στις 7 Μαΐου 2023. Ανακτήθηκε στις 7 Μαΐου 2023.
* Mommsen, Theodor (1863). *Verzeichniss der römischen provinzen aufgesetzt um 297* (στα Γερμανικά). Ανακτήθηκε στις 25 Σεπτεμβρίου 2019.
* *Notitia Dignitatum*. Ανακτήθηκε στις 25 Σεπτεμβρίου 2019.
| Δολάριο του Κιριμπάτι |
| --- |
| Χώρα: | Κιριμπάτι Κιριμπάτι  |
| Υποδιαίρεση: | ισότιμο με το αυστραλιανό δολάριο |
| Κωδικός ISO 4217: | Δεν υπάρχει |
|

Το **δολάριο** (*dollar*) είναι το νόμισμα του Κιριμπάτι. Δεν αποτελεί ανεξάρτητο νόμισμα, αλλά η ισοτιμία του είναι σε αναλογία 1:1 με το Δολάριο Αυστραλίας. Κέρματα κόπηκαν το 1979 και κυκλοφόρησαν παράλληλα με τα αυστραλιανά τραπεζογραμμάτια και τα αυστραλιανά κέρματα.

Κέρματα
-------

Τα κέρματα έκαναν για πρώτη φορά την εμφάνισή τους το 1979 και ήταν του 1, των 2, 5, 10, 20 και 50 λεπτών και 1 δολαρίου. Τα κέρματα είναι ίδια στο μέγεθος με τα αντίστοιχα αυστραλιανά κέρματα, με εξαίρεση τα κέρματα των 50 λεπτών (μικρότερα και στρογγυλά) και του 1 δολαρίου (μεγαλύτερα και δωδεκαγωνικά).

Δείτε επίσης
------------

* Δολάριο Τουβαλού

Εξωτερικοί σύνδεσμοι
--------------------

* Αποθεματική Τράπεζα της Αυστραλίας
**Ωραιοζήλη** είναι ελληνικό γυναικείο όνομα (βαφτιστικό όνομα).

Συνήθως ετυμολογείται από το *ωραιο-* και *ζήλη* (από το αρχαιοελληνικό *ζῆλος*), «αυτή που επιθυμεί, αγωνίζεται για το ωραίο, το σωστό». Κατά μία άλλη εκδοχή προέρχεται από το εβραϊκό θεοφορικό όνομα *ορ ου οζί ελί*, που σημαίνει «φως και δύναμίς μου ο Θεός». (Πρβλ. Παλαιά Διαθήκη, «Ο Θεὸς ἡμῶν καταφυγὴ καὶ δύναμις, βοηθὸς ἐν θλίψεσι ταῖς εὑρούσαις ἡμᾶς σφόδρα.») Τη δεύτερη αυτή εκδοχή ενισχύει το γεγονός ότι το όνομα ανευρίσκεται και στο εβραϊκό ονοματολόγιο (βλ. λ.χ. την Ωραιοζήλη Λεβή, κόρη του Ελληνοεβραίου βιομήχανου Λέοντα Λεβή).

Σε μια προσπάθεια στατιστικής αποτίμησης της συχνότητας των ελληνικών ονομάτων, το *Ωραιοζήλη* παρουσιάζεται ως 561ο πιο συχνό όνομα (408ο ανάμεσα στα γυναικεία).

Το όνομα εμφανίζεται και με τους τύπους *Ωραιοζηλία*, *Ζήλια*, *Ζήλη*, *Ζέλια*.

Ονομαστική γιορτή
-----------------

* Ωραιοζήλη, μάρτυς, η Ορθόδοξη Εκκλησία τιμά τη μνήμη της στις 26 Ιουλίου.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Ωραιοζήλη**  |

Παραπομπές
----------

1. ↑  «ζήλη»[*νεκρός σύνδεσμος*], Henry George Liddell, Robert Scott, *A Greek-English Lexicon*, 1940
2. ↑  Γεώργιος Μπαμπινιώτης, *Λεξικό της Ελληνικής Γλώσσας*, Κέντρο Λεξικολογίας, Αθήνα, 2005
3. ↑  Γεώργιος Μ. Σαρηγιάννης, «Επιδράσεις του Ιουδαϊσμού στον Χριστιανισμό, η "μάρτυς Ωραιοζήλη", χριστιανή με εβραϊκό όνομα», *Χρονικά*, τχ. 205 (Σεπτέμβριος - Οκτώβριος 2006), σ. 19
4. ↑  «Ψαλμοί, μ΄ 2». Αρχειοθετήθηκε από το πρωτότυπο στις 29 Ιανουαρίου 2012. Ανακτήθηκε στις 26 Ιανουαρίου 2015.
5. ↑  «Χάρης Φουνταλής, «Ελληνικά ονόματα (και ολίγη από στατιστική)»». Αρχειοθετήθηκε από το πρωτότυπο στις 22 Ιουνίου 2015. Ανακτήθηκε στις 26 Ιανουαρίου 2015.
6. ↑  *Αγίου Νικοδήμου Αγιορείτου Συναξαριστής των δώδεκα μηνών του ενιαυτού*, Εκδόσεις Δόμος, 2005
Ο **Έγκερ (Eger)** είναι ένας αστεροειδής που τέμνει την τροχιά της Γης, και συγκεκριμένα ένας Απολλώνειος αστεροειδής. Το απόλυτο μέγεθός του (όπως ορίζεται για το Ηλιακό Σύστημα) είναι 15. Ανακαλύφθηκε το 1982 από τον Ούγγρο αστρονόμο Μίκλος Λόβας, που παρατηρούσε από τον Αστρονομικό Σταθμό Πιτσκέστετο του Αστεροσκοπείου Κονκόλυ, στο βουνό Μάτρα της βόρειας Ουγγαρίας, και του έδωσε το όνομα της ομώνυμης ουγγρικής πόλεως.

Προσεγγίσεις στη Γη και σύνδεση με μετεωρίτες
---------------------------------------------

Ο Έγκερ έχει προσεγγίσει αρκετές φορές τη Γη κατά το παρελθόν και θα συνεχίσει να περνά κοντά της και στο μέλλον. Η πλησιέστερη προσέγγιση των τελευταίων αιώνων σημειώθηκε στις 6 Αυγούστου 1996, όταν ο αστεροειδής πέρασε σε απόσταση 0,11509 AU (17,22 εκατομμυρίων χιλιομέτρων) από τη Γη. Δεν θα ξαναπεράσει τόσο κοντά μέχρι το τέλος του 22ου αιώνα. Η σπανιότητα των κοντινών προσεγγίσεων οφείλεται στη σχετικώς μεγάλη κλίση της τροχιάς του ως προς την εκλειπτική (το επίπεδο της γήινης τροχιάς), περίπου 21 μοίρες. Παρά το γεγονός αυτό, η τροχιά του Έγκερ έχει επηρεασθεί από τη βαρυτική έλξη του πλανήτη μας, καθώς βρίσκεται σε συντονισμό 5 προς 3 με τη Γη, δηλαδή εκτελεί 3 περιφορές γύρω από τον Ήλιο στον ίδιο χρόνο που η Γη εκτελεί 5.

Ο Έγκερ είναι ο μοναδικός αστεροειδής εκτός από την 4 Εστία που έχει ταυτοποιηθεί ως το σώμα από το οποίο προέρχονται συγκεκριμένοι μετεωρίτες. Συγκεκριμένα, πιστεύεται ότι οι μετεωρίτες που είναι γνωστοί ως ωμπρίτες και αποτελούνται κυρίως από το ορυκτό ενστατίτης, έχουν αποσπασθεί από τον 3103 Έγκερ και έπεσαν στη Γη αφού περιπλανήθηκαν στο διάστημα. Ο Έγκερ έχει παρατηρηθεί με ραντάρ από τα ραδιοτηλεσκόπια του Αρεσίμπο και του Γκόλντστόουν τα καλοκαίρια του 1986, του 1991 και του 1996.

Φυσικά χαρακτηριστικά
---------------------

Η μέση διάμετρος του Έγκερ εκτιμάται σε 1,5 χιλιόμετρο περίπου, αλλά έχει επίμηκες (μακρόστενο) σχήμα. Είναι ένας από τους πλέον ανοικτόχρωμους αστεροειδείς, με γεωμετρικό άλβεδο 0,64. Ο φασματικός τύπος του είναι **E** (από τον ενστατίτη) ή **Xe** κατά SMASSII. Είναι ο μοναδικός γεωπλήσιος αστεροειδής τύπου Ε. Ο Έγκερ σχετίζεται φασματοσκοπικώς με τους αστεροειδείς της Οικογένειας της Ουγγαρίας.

Ο Έγκερ περιστρέφεται γύρω από τον εαυτό του μία φορά κάθε 5 ώρες, 42 λεπτά και 21 δευτερόλεπτα.

Εξωτερικοί σύνδεσμοι-πηγές
--------------------------

* Ορυκτολογία των αστεροειδών
* Σχέσεις μεταξύ του 3103 Eger και της Οικογένειας της Ουγγαρίας
* Benner, et al.: «Radar Detection of Near-Earth Asteroids 2062 Aten, 2101 Adonis, 3103 Eger, 4544 Xanthus, and 1992 QN (1997)»
* Τροχιά από το JPL (Java) / Εφημερίδα

  


Αστεροειδείς| 3102 Κροκ | 3103 Έγκερ | 3104 Ντύρερ |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα 3103 Eger  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
To **μαλακό ενωτικό** (ISO 8859: 0xAD, Unicode: U+00AD SOFT HYPHEN, HTML: &#173; &shy;) ή ενωτικό συλλαβής (EBCDIC: 0xCA), συντομογραφία: SHY, είναι ένα σημείο κώδικα που διατηρείται σε κάποια κωδικοποιημένα σύνολα χαρακτήρων, ώστε να κόβονται οι λέξεις σε διαφορετικές γραμμές, εισάγοντας ορατά ενωτικά. Δύο εναλλακτικοί τρόποι χρήσης του μαλακού ενωτικού υπάρχουν, ανάλογα με αν το κωδικοποιημένο κείμενο θα χωριστεί σε γραμμές από τον παραλήπτη ή έχει ήδη προκαθοριστεί από τον δημιουργό του.

Η χρήση των χαρακτήρων του μαλακού ενωτικού στο κείμενο που θα χωριστεί σε γραμμές από τον παραλήπτη γίνεται σύμφωνα με τις προδιαγραφές της HTML μετά το 1999 και του Unicode. Στο πλαίσιο αυτό, το μαλακό ενωτικό ονομάζεται επίσης *προαιρετικό ενωτικό*. Το μαλακό ενωτικό και η εφαρμογή HTML είναι από πολλές απόψεις παρόμοια με εκείνη του διαστήματος μηδενικού πλάτους του Unicode. Η HTML 4 το περιγράφει ως «στοιχείο συλλαβισμού», αν και προτείνει τη συγκεκριμένη ερμηνεία ως μη καθολική

Για να φανεί η επίδραση του μαλακού ενωτικού σε μορφή HTML, μια λέξη, ως το όνομα ενός πιάτου φαγητού που αναφέρεται στην κωμωδία *Εκκλησιάζουσες* του Αριστοφάνη, έχει διαχωριστεί με μαλακά ενωτικά:

> 
> λοπαδο­τεμαχο­σελαχο­γαλεο­κρανιο­λειψανο­δριμυπο­τριμματο­σιλφιο­καραβο­μελιτο­κατακεχυμενο­κιχλ­επι­κοσσυφο­φαττο­περιστερ­αλεκτρυον­οπτο­κεφαλλιο­κιγκλο­πελειο­λαγῳοσι­ραιο­βαφη­τραγανο­πτερύγων
> 
> 
> 

Αν μια γραμμή σπάσει σε ένα μαλακό ενωτικό, ο χαρακτήρας του ενωτικού εμφανίζεται στο τέλος της πρώτης γραμμής. Αν η γραμμή δεν σπάσει σε μαλακό ενωτικό, το χρησιμοποιούμενο λογισμικό (φυλλομετρητής) δεν πρέπει να εμφανίσει χαρακτήρα ενωτικού.

Αναφορές
--------

1. ↑  Jukka Korpela (Ιανουαρίου 2011). «Soft hyphen (SHY) – a hard problem?». Tampere University of Technology. Αρχειοθετήθηκε από το πρωτότυπο στις 19 Ιανουαρίου 2014. Ανακτήθηκε στις 8 Απριλίου 2011.
2. ↑  Markus G. Kuhn (4 Ιουνίου 2003). «Unicode interpretation of SOFT HYPHEN breaks ISO 8859-1 compatibility» (PDF). Unicode Technical Committee. L2/03-155R. Αρχειοθετήθηκε από το πρωτότυπο (PDF) στις 27 Οκτωβρίου 2016. Ανακτήθηκε στις 11 Μαΐου 2017.
3. ↑  Eric Muller (14 Αυγούστου 2002). «Yes, SOFT HYPHEN is a hard problem». Unicode Technical Committee. L2/02-279. Αρχειοθετήθηκε από το πρωτότυπο στις 11 Αυγούστου 2017. Ανακτήθηκε στις 11 Μαΐου 2017.
4. ↑  «9.3.3 Hyphenation». *HTML 4.01 Specification*. World Wide Web Consortium. 24 Δεκεμβρίου 1999. Ανακτήθηκε στις 8 Απριλίου 2011.
Η **Όντα** (γερμ.: *Oda von Metz*, π. 910 – 10 Απριλίου 963) ήταν Γερμανίδα ευγενής, κόρη του κόμη του Μετς και με τον γάμο της έγινε κόμισσα του Μπίντγκαου & Μέτινγκαου.

Βιογραφία
---------

Ήταν η μόνη κόρη του Γκέρχαρντ Α΄ κόμη του Μετς.  και της Όντας της Σαξονίας (του Οίκου των Οθωνιδών), κόρης του Όθωνα Α΄ δούκα της Σαξονίας και αδελφής του Ερρίκου Α΄ του *Ορνιθοθήρα*, δούκα της Σαξονίας & βασιλιά της Ανατολικής Φραγκίας. Λόγω αυτής της οικογενειακής σύνδεσης, η Όντα του Μετς ήταν εξαδέλφη του Όθωνα Α΄ του *Μεγάλου*, βασιλιά της Γερμανίας.

Το 930 η Όντα παντρεύτηκε τον Γκότσλιν κόμη του Μπίντγκαου και του Mέτινγκαου,  που απέκτησε φήμη ως στρατιωτικός διοικητής τού αδελφού του Αντάλμπερο Α΄ επισκόπου του Μετς. Επειδή έζησε 20 έτη περισσότερο από τον σύζυγό της, ήταν επικεφαλής του νοικοκυριού και διηύθυνε την ιδιοκτησία και τις γαίες τους, μέχρι τα παιδιά τους να φτάσουν στην ενηλικίωση.

Οικογένεια
----------

Παντρεύτηκε το 930 τον Γκότσλιν των Αρντέν κόμη του Μπίντγκαου και του Mέτινγκαου και είχαν τα ακόλουθα παιδιά:

* Ρέγκιναρ (απεβ. 18 Απριλίου 963), κόμης του Μπάστεναχ (νυν Μπαστόν Βελγίου).
* Ερρίκος (απεβ. 6 Σεπτεμβρίου 1000).
* Γοδεφρείδος (935/940 - 3 Σεπτεμβρίου 995/1002), κόμης του Βερντέν .
* Αντάλμπερο (935/940 - 23 Ιανουαρίου 989), αρχιεπίσκοπος του Ρενς 969-989

Βιβλιογραφικές αναφορές
-----------------------

1. 1 2 3 4  Charles Cawley: «Medieval Lands». (Αγγλικά) *Charles Cawley, "Medieval Lands", 2006-2020*. Ανακτήθηκε στις 1  Φεβρουαρίου 2016.
2. ↑  p47324.htm#i473239. Ανακτήθηκε στις 7  Αυγούστου 2020.
3. 1 2  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 295. ISBN-13 978-2-9501509-3-6. ISBN-10 2-9501509-3-4.
4. 1 2 3 4  Murray 2000, σελ. 6.

Πηγές
-----

* Murray, Alan V. (2000). *The Crusader Kingdom of Jerusalem: A Dynastic History 1099-1125*. Prosopographica et Genealogica.
Για τον πολιτικό, δείτε: Θαλής Ι. Τσιριμώκος.  

Ο **Θαλής Τσιριμώκος** (7 Σεπτεμβρίου 1954 - 19 Ιουνίου 2022) ήταν Έλληνας ποδοσφαιριστής. Αγωνιζόταν στη θέση του επιθετικού και ήταν ικανότατος σκόρερ.

Καριέρα
-------

Γεννήθηκε το 1954  Γονείς του ήταν ο βουλευτής στην προδικτατορική περίοδο με την Ένωση Κέντρου, Ιωάννης Θ. Τσιριμώκος , και η Αλίκη Καθαρείου ενώ ήταν και εγγονός του Θαλή Ι. Τσιριμώκου και της Ασημίνας Ευταξία.

Ο Τσιριμώκος ξεκίνησε την αθλητική του διαδρομή ως παίκτης του μπάσκετ, αγωνιζόμενος στα εφηβικά τμήματα του Παναθηναϊκού. Μάλιστα το 1978 είχε δοκιμαστεί στην ομάδα του τριφυλλιού ως ποδοσφαιριστής, αλλά αγωνίστηκε μόνο σε λίγα φιλικά και αποχώρησε για να πάει στην Καλλιθέα. Αγωνίστηκε αρχικά στον Α.Ο. Παγκρατίου και στη συνέχεια στην Καλλιθέα. Τη σεζόν 1979 - 1980 αγωνίστηκε στον ΠΑΣ Γιάννινα, όπου έχοντας την καλύτερη χρονιά του ανακηρύχθηκε 2ος σκόρερ της Α' Εθνικής με 16 γκολ σε 31 εμφανίσεις. Εκείνη τη χρονιά ο ΠΑΣ είχε την τρίτη καλύτερη επίθεση του πρωταθλήματος. Την επόμενη χρονιά αγωνίστηκε στον Άρη Θεσσαλονίκης όπου αγωνίστηκε για ενάμισι χρόνο και το Δεκέμβριο του 1981 μεταγράφηκε στον ΟΦΗ όπου τη χρονιά 1982-1983 αναδείχτηκε 3ος σκόρερ της Α' Εθνικής με 17 γκολ σε 32 εμφανίσεις και τη χρονιά 1984-1985 αναδείχτηκε 2ος σκόρερ της Α' Εθνικής με 15 γκολ σε 30 εμφανίσεις. Το καλοκαίρι του 1986 μεταγράφηκε στον Απόλλωνα Αθηνών όπου και έκλεισε την καριέρα του. Σημείωσε συνολικά 62 γκολ στην Α' Εθνική.

Ξεκίνησε την προπονητική του καριέρα από την Αγία Ελεούσα (1997), για να συνεχίσει στον Αιολικό, το Αγερσανί, την Κ19 του Εθνικού και ακολούθως την πρώτη ομάδα του Εθνικού (2011). Το 2012 επέστρεψε στην Αγία Ελεούσα και μετά πήγε στον **Α.Ο. Άνοιξης**. Ακολούθησε ο **Ολυμπιακός Αγίου Στεφάνου** και τελευταία ήταν σκάουτ για τον Ολυμπιακό Βόλου. 
Απεβίωσε στις 19 Ιουνίου 2022.

Προπονητική καριέρα
-------------------

Μετά το τέλος της ποδοσφαιρικής καριέρας του ο Θαλής Τσιριμώκος αποφάσισε να μείνει στον χώρο, ως προπονητής. Δούλεψε σε διάφορες ομάδες Β’, Γ’, Δ’ Εθνικής και τοπικών πρωταθλημάτων. Ακόμη, προσέφερε ως συνεργάτης του Άγγελου Αναστασιάδη στον ΠΑΟΚ και διετέλεσε γενικός αρχηγός του ΠΑΣ Γιάννενα.

Παραπομπές
----------

1. ↑  Fair play - Αφιέρωμα από τον Μάνο Αντώναρο
2. ↑  Θαλής Τσιριμώκος: Πέθανε ο πρώτος παίκτης που πήρε βραβείο fair play στην Ελλάδα (vid)
3. ↑  Θαλής Τσιριμώκος: Αντί για βουλευτής έγινε ποδοσφαιριστής!
4. ↑  Πέθανε ο Θαλής Τσιριμώκος
5. ↑  Βιογραφικό
6. ↑  Newsroom. «Πέθανε ο Θαλής Τσιριμώκος, θλίψη στο ελληνικό ποδόσφαιρο». *www.dikaiologitika.gr*. Ανακτήθηκε στις 19 Ιουνίου 2022.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Συνέντευξη
* Συνέντευξη
Ο **Θανάσης Μπούρας** (Καρπενήσι, 1947) είναι Έλληνας ακαδημαϊκός, πολιτικός, βουλευτής και Γενικός Γραμματέας της Κοινοβουλευτικής Ομάδας της Νέας Δημοκρατίας, που διατελεί Γ' Αντιπρόεδρος της Βουλής.

Βιογραφικά Στοιχεία
-------------------

Είναι παντρεμένος με την Κατερίνα Καραδημήτρη, με την οποία απέκτησε δύο παιδιά, τον Κωνσταντίνο και την Πηνελόπη.

### Ακαδημαϊκή δραστηριότητα

Έλαβε το πτυχίο του από το Τμήμα Φυσικής του Εθνικού και Καποδιστριακού Πανεπιστημίου της Αθήνας. Έκανε μεταπτυχιακές σπουδές και απέκτησε πτυχίο στη Μετεωρολογία την Ηλεκτρονική και την Ραδιοηλεκτρολογία. Είναι κάτοχος διδακτορικού τίτλου (Ph.D.) στις Φυσικές Επιστήμες. Ακόμα διαθέτει τίτλο παιδαγωγικών σπουδών, και είναι ενεργό μέλος της Εταιρείας Ελλήνων Φυσικών.

Υπήρξε καθηγητής φυσικής στο Πανεπιστήμιο Αθηνών από το 1973 έως το 1979, ενώ στη συνέχεια δίδαξε στο ΤΕΙ Αθηνών του οποίου διετέλεσε δύο φορές αντιπρόεδρος.

### Κοινοβουλευτική και Πολιτική Δραστηριότητα

Διετέλεσε νομάρχης Εύβοιας την περίοδο 1989-1990 και νομάρχης Δυτικής Αττικής από το 1990 έως το 1993. Μεταξύ 1989 και 1993 ήταν μέλος του συμβουλίου του Ιδρύματος Κρατικών Υποτροφιών.

Ανήκει στη Νέα Δημοκρατία από το 1974 και εξελέγη για πρώτη φορά Βουλευτής της Περιφέρειας Αττικής στις Εθνικές Εκλογές του 2000, ενώ επανεξελέγη το 2004, το 2007 το 2009, αλλά και στις δύο εκλογικές αναμετρήσεις του 2012 και του 2015. Αποτέλεσε ιδρυτικό μέλος της ΔΑΚΕ Φυσικών.

Διετέλεσε πρόεδρος της Διαρκούς Επιτροπής Οικονομικών Υποθέσεων της Βουλής από τον Σεπτέμβριο του 2007 έως τον Ιανουάριο του 2009. Ακόμα υπήρξε Υπεύθυνος του Τομέα Απασχόλησης και Κοινωνικής Προστασίας της Νέας Δημοκρατίας κατά την περίοδο 2000 έως και το 2007. Κατά τις κοινοβουλευτικές περιόδους 2000 έως 2009, ήταν μέλος του Κοινοβουλευτικού Τομέα Παιδείας.

Ορίστηκε Υφυπουργός Οικονομίας και Οικονομικών, με αρμοδιότητα σε θέματα επενδύσεων και ανάπτυξης, στην κυβέρνηση του Κώστα Καραμανλή τον Ιανουάριο του 2009.

Ορίστηκε από τον πρωθυπουργό και πρόεδρο της Νέας Δημοκρατίας, Αντώνη Σαμαρά, Γενικός Γραμματέας της Κοινοβουλευτικής Ομάδας του κόμματος το 2012. Έμεινε στη θέση αυτή μέχρι τον Φεβρουάριο του 2015 όταν τον διαδέχθηκε ο Γιάννης Πλακιωτάκης.

Παραπομπές
----------

1. 1 2 3 4 5 6  «Βιογραφικά Στοιχεία - Αθανάσιος Κωνσταντίνου Μπούρας». *www.hellenicparliament.gr*. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 6 Οκτωβρίου 2016.
2. ↑  «Κοινοβουλευτική Θητεία Βουλευτών Από Τη Μεταπολίτευση Ως Σήμερα - Μπούρας Κωνσταντίνου Αθανάσιος». *www.parliament.gr*. Ανακτήθηκε στις 26 Ιουνίου 2016. [*νεκρός σύνδεσμος*]
3. ↑  «Γενική Γραμματεία της Κυβέρνησης | Κυβέρνηση ΚΑΡΑΜΑΝΛΗ Α. ΚΩΝΣΤΑΝΤΙΝΟΥ (2007)». *www.ggk.gov.gr*. Ανακτήθηκε στις 6 Οκτωβρίου 2016.
4. ↑  «Γραμματέας ΚΟ ο Μπούρας». *www.enikos.gr*. 24 Ιουλίου 2012. Αρχειοθετήθηκε από το πρωτότυπο στις 6 Νοεμβρίου 2012. Ανακτήθηκε στις 26 Ιουνίου 2016.

Εξωτερικοί σύνδεσμοι
--------------------

* Προσωπική Ιστοσελίδα Αθ. Μπούρα
Το **βάτου** (*vatu*), στην (ISO 4217: *VUV*, μερικές φορές και *Vt*) είναι το νόμισμα του Βανουάτου. Εισήχθη το 1982, έπειτα από την ανεξαρτησία της νησιωτικής χώρας, σε αντικατάσταση του Φράγκου των Νέων Εβρίδων. Η εισαγωγή του βάτου έφερε και το τέλος της επίσημης κυκλοφορίας του αυστραλιανού δολαρίου στο Βανουάτου. Το βάτου δεν έχει υποδιαιρέσεις και η αξία του παρουσιάζει διακυμάνσεις. Φημολογείται όμως ότι έχει «κλειδωθεί» η ισοτιμία του με άλλα νομίσματα χωρίς να γίνει αυτό επίσημα γνωστό.

Κέρματα
-------

Το 1983 κυκλοφόρησαν κέρματα του 1 και των 2, 5, 10, 20 και 50 βάτου, ενώ ακολούθησε η κυκλοφορία των 100 βάτου το 1988.

| Ονομαστική αξία | Σύνθεση | Διάμετρος |
| --- | --- | --- |
| 1 βάτου | νικέλιο-ορείχαλκος | 16 χιλ. |
| 2 βάτου | 19 χιλ. |
| 5 βάτου | 23 χιλ. |
| 10 βάτου | χαλκονικέλιο | 24 χιλ. |
| 20 βάτου | 28 χιλ. |
| 50 βάτου | 33 χιλ. |
| 100 βάτου | νικέλιο-ορείχαλκος | 23 χιλ. |

Τραπεζογραμμάτια
----------------

Το 1982 εισήχθησαν τραπεζογραμμάτια από την Κεντρική Τράπεζα του Βανουάτου σε ονομαστικές αξίες των 100, 500 και 1000 βάτου. Ακολούθησαν τα χαρτονομίσματα των 5.000 βάτου, το 1989. Το 1993 εισήχθησαν και χαρτονομίσματα των 500 και 1000 βάτου. Χαρτονομίσματα των 200 βάτου κυκλοφόρησαν το 1995.

«Δολάριο»
---------

Οι κάτοικοι της χώρας πολλές φορές κάνουν λόγο για υποθετικό *δολάριο* ισότιμο με 100 βάτου, χωρίς να αποσαφηνίζουν για ποιας χώρας το νόμισμα λένε. Αυτό προέρχεται από την περίοδο 1966-1973 όταν το φράγκο των Νέων Εβρίδων ήταν ίδιο σε αξία με το αυστραλιανό δολάριο σε ισοτιμία των 100 φράγκων = 1 δολάριο.

Η ιδέα αυτή για το υποθετικό δολάριο ενισχύεται και από το μέγεθος του κέρματος των 100 βάτου: είναι 23 χιλιοστά και συγκρίσιμο με τα 23 χιλιοστά του αυστραλιανού δολαρίου, όπως επίσης και τα 23 χιλιοστά του νεοζηλανδικού δολαρίου. Όμως, στο πάχος προσιδιάζει στη βρετανική στερλίνα.

Πηγές
-----

* Krause, Chester L. and Clifford Mishler (1991). Standard Catalog of World Coins: 1801-1991, 18th ed. Krause Publications. ISBN 0-87341-150-1.
* Pick, Albert (1994). Standard Catalog of World Paper Money: General Issues, Colin R. Bruce II and Neil Shafer (editors), 7th ed. Krause Publications. ISBN 0-87341-207-9.
**Κόρκυρα** ονομαζόταν στην ελληνική μυθολογία η κόρη του Ασωπού ποταμού και της Νύμφης Μετώπης. Σύμφωνα με τον μύθο, ο Ποσειδώνας ερωτεύθηκε την όμορφη νύμφη, την απήγαγε και την έφερε σε ένα νησί, στη σημερινή Κέρκυρα, που μέχρι τότε δεν είχε όνομα, και έδωσε στο νησί το όνομά της, «Κόρκυρα». Έκαναν ένα παιδί, τον Φαίακα, από τον οποίο πήραν στη συνέχεια το όνομά τους οι κάτοικοι του νησιού, Φαίακες.

Παραπομπές
----------

1. ↑  Απολλώνιος ο Ρόδιος, *Αργοναυτικά*. 4.557
2. ↑  Διόδωρος ο Σικελιώτης, Library of History, 4.72.3

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Korkyra  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **δηνάριο** (γαλλικά: **dinar**, αραβικά: *دينار*) είναι το νόμισμα της Αλγερίας και έχει κωδικό ISO 4217 το *DZD*. Το όνομα προέρχεται από το ρωμαϊκό *denarius*. Υποδιαιρείται σε 100 *σαντίμ* (*santeem* , αραβικά سنتيم). Το δηνάριο εισήχθη το 1964 και αντικατέστησε το αλγερινό φράγκο, με το οποίο είχε την ίδια αξία.

Κέρματα
-------

Το 1964 κυκλοφόρησαν για πρώτη φορά κέρματα ονομαστικής αξίας 1, 2, 5, 10, 20 και 50 σαντίμ, καθώς επίσης και του 1 δηναρίου. Αυτά των 1, 2 και 5 ήταν από αλουμίνιο και αυτά του 1 δηναρίου από χαλκονικέλιο. Η εμπρόσθια όψη απεικόνιζε το εθνόσημο της Αλγερίας ενώ η πίσω όψη είχε τις αξίες με αραβικούς αριθμητικούς χαρακτήρες. Τις επόμενες δεκαετίες κυκλοφόρησαν αναμνηστικά κέρματα. Ωστόσο, γενικά σε κυκλοφορία είναι σήμερα τα κέρματα των 5 δηναρίων και πάνω.

Η νέα σειρά κερμάτων που κυκλοφόρησε το 1992 ήταν των ¼, ½, 1, 2, 5, 10, 20, 50 και 100 δηναρίων. Τα κέρματα των 10, 20, 50 και 100 δηναρίων είναι διμεταλλικά.

Εξαιτίας του υψηλού πληθωρισμού τα κέρματα σαντίμ σύντομα εξαφανίστηκαν και σπάνια χρησιμοποιούνται τα κέρματα του 1 δηναρίου. Ωστόσο, στην καθημερινή ομιλία αναφέρονται οι αξίες των χρημάτων σε σαντίμ, π.χ. 100 δηνάρια διαβάζονται عشر الاف "δέκα χιλιάδες".

Τραπεζογραμμάτια
----------------

Οι πρώτες σειρές χαρτονομισμάτων του δηναρίου κυκλοφόρησαν το 1964 και αποτελούνταν από τραπεζογραμμάτια αξίας των 5, 10, 50 και των 100 δηναρίων. Το 1970 τυπώθηκαν χαρτονομίσματα των 500 και το 1992 των 1000 δηναρίων. Η εμπρόσθια όψη αυτών των χαρτονομισμάτων είναι στα αραβικά και η πίσω όψη στα γαλλικά.

Το χαρτονόμισμα των 100 δηναρίων αντικαταστάθηκε από κέρματα. Σήμερα κυκλοφορούν χαρτονομίσματα των 200, 500 και των 1000 δηναρίων. Το 1998 ένα επιπλέον ολόγραμμα ασφαλείας προστέθηκε στα χαρτονομίσματα των 500 και των 1000 δηναρίων.

Βιβλιογραφία
------------

1. Krause, Chester L. and Clifford Mishler (2003). 2004 Standard Catalog of World Coins: 1901-Present. Colin R. Bruce II (senior editor) (31st ed. ed.). Krause Publications. ISBN 0-87349-593-4.
2. Cuhaj, George S. (editor) (2006). Standard Catalog of World Paper Money: Modern Issues 1961-Present. (12th ed. ed.). Krause Publications. ISBN 0-89689-356-1.

Παραπομπές
----------

1. ↑  «Bank Of Algeria - Banque d'Algérie». Αρχειοθετήθηκε από το πρωτότυπο στις 23 Ιουλίου 2012. Ανακτήθηκε στις 23 Ιουλίου 2012.
Το εθνόσημο της Αλμπέρτας.
Το αρχικό **εθνόσημο της Αλμπέρτας** εκχωρήθηκε στην Αλμπέρτα με βασιλικό διάταγμα από τον Εδουάρδο Ζ΄ στις 30 Μαΐου 1907. Ο θυρεός συναντάται επίσης στη σημαία της Αλμπέρτας.

Ιστορία
-------

Στις 30 Ιουλίου 1980 η βασίλισσα Ελισάβετ Β΄ επηύξησε τα οπλικά σύμβολα στο θυρεό με βασιλικό διάταγμα, προσθέτοντας ένα έμβλημα, υποστηρικτές και ένα σύνθημα.
 Η περικεφαλαία κάτω από το έμβλημα άλλαξε από χαλύβδινη σε χρυσή βασιλική, στις 15 Ιανουαρίου 2008.

Συμβολισμός
-----------

Το έμβλημα βρίσκεται πάνω από το θυρεό και αποτελείται από μία βασιλική περικεφαλαία με ένα αργυρέρυθρο στεφάνι, πάνω στο οποίο κάθεται ένας κάστορας και πάνω στο ζώο είναι το βασιλικό στέμμα του Εδουάρδου. Το λευκό και το κόκκινο είναι τα επίσημα εθνικά χρώματα του Καναδά και ο κάστορας αποτελεί το επίσημο ζώο της χώρας.
Ο θυρεός εκπροσωπεί τους φυσικούς πόρους και τις ομορφιές του τοπίου της Αλμπέρτας: τα Βραχώδη Όρη και τους λόφους, τις κατάφυτες πεδιάδες και τους σιτοβολώνες. Ο Σταυρός του Αγίου Γεωργίου είναι μία αλληγορία για το οπλόσημο της Εταιρείας του Χάντσον Μπέι, η οποία είχε κάποτε υπό τον έλεγχό της την Αλμπέρτα. Η βάση είναι ένα όρος γεμάτο χόρτα με το επίσημο άνθος της Αλμπέρτας, την αγριοτριανταφυλλιάa.
Οι υποστηρικτές κάθονται εκατέρωθεν του θυρεού και είναι ένα χρυσό λιοντάρι στα αριστερά, σύμβολο δύναμης και μία ελαφοκέφαλη αντιλόπη (pronghorn) στα δεξιά, που συμβολίζει τον φυσικό πλούτο της Αλμπέρτας. Κανένα ζώο από τα δύο δεν είναι επίσημο στην επαρχία (επίσημο ζώο είναι το μεγαλοκέρατο πρόβατο (bighorn). To σύνθημα *Fortis et Liber*σημαίνει "δυνατός και ελεύθερος" και είναι μία φράση από τους αγγλικούς στίχους του εθνικού ύμνου του Καναδά "Ο Canada".

Παραπομπές
----------

1. 1 2  «Ceremonial and Canadian Symbols Promotion – Alberta». Canadian Heritage. Αρχειοθετήθηκε από το πρωτότυπο στις 11 Απριλίου 2010. Ανακτήθηκε στις 20 Νοεμβρίου 2008.
2. ↑  Κυβέρνηση της Αλμπέρτας (6 Ιουνίου 2010). «The Government of Alberta Corporate Identity Manual» (PDF). σελ. 43. Αρχειοθετήθηκε από το πρωτότυπο (PDF) στις 6 Ιουλίου 2011. Ανακτήθηκε στις 4 Οκτωβρίου 2010.
3. ↑  «The Public Register of Arms, Flags and Badges of Canada – Heraldry». Ανακτήθηκε στις 4 Οκτωβρίου 2010.

Εξωτερικοί σύνδεσμοι
--------------------

* Government of Alberta, Community Development: Armorial Bearings


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Coat of arms of Alberta  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Σόλομον Μαμαλόνι** (*Solomon Mamaloni*, 23 Ιανουαρίου 1943 - 11 Ιανουαρίου 2000) ήταν πολιτικός από τα νησιά του Σολομώντα και τρεις φορές Πρωθυπουργός της χώρας.

Γεννήθηκε το 1943 και απεβίωσε στις 11 Ιανουαρίου του 2000

Πολιτική καριέρα
----------------

Το 1974 έγινε ανώτερος υπουργός, όταν ακόμα τα νησιά ήταν εξαρτημένο έδαφος από το Ηνωμένο Βασίλειο. Στο αξίωμα αυτό θήτευσε ως το 1976.

Ο Μαμαλόνι ήταν ηγέτης του Προοδευτικού Κόμματος του Λαού, το οποίο είναι επίσης γνωστό με την ονομασία Ομάδα για την Ενότητα, από τη δεκαετία του ' 70 μέχρι το 1997.

Στα τέλη του Σεπτεμβρίου του 1998 εξελέγη ηγέτης της Αντιπολίτευσης και αντικατέστησε τον Τζομπ Ντάντλεϊ Ταουσίγκα.

Παρέμεινε αρχηγός της Αξιωματικής Αντιπολίτευσης ως το θάνατό του, από νεφρική ανεπάρκεια, σε νοσοκομείο της πρωτεύουσας Χονιάρα, τον Ιανουάριο του 2000.

Πρωθυπουργικές θητείες
----------------------

Υπήρξε Πρωθυπουργός στη νησιωτική χώρα συνολικά τρεις φορές:

* 31 Αυγούστου 1981 - 19 Νοεμβρίου 1984
* 28 Μαρτίου 1989 - 18 Ιουνίου 1993
* 7 Νοεμβρίου 1994 - 27 Αυγούστου 1997

Παραπομπές
----------

1. ↑  press-files.anu.edu.au/downloads/press/p319171/pdf/ch033.pdf.
2. ↑  "Solomon Islands' controversial former prime minister Mamaloni dies", Associated Press (nl.newsbank.com), 12 Ιανουαρίου 2000.
3. ↑  "Solomon Islands: Former premier back as opposition leader", Radio New Zealand International (nl.newsbank.com), 30 Σεπτεμβρίου 1998.

Εξωτερικοί σύνδεσμοι
--------------------

* worldstatesmen.org: Νήσοι Σολομώντα
Το **Κόπα Μερκοσούρ** (ισπανικά: *Copa Mercosur*, πορτογαλικά: *Copa Mercosul*) ήταν μια βραχύβια ποδοσφαιρική διοργάνωση που διεξήχθη από το 1998 ως το 2001. Δημιουργήθηκε, όταν η Συνομοσπονδία Ποδοσφαίρου της Ν. Αμερικής αποφάσισε, για οικονομικούς λόγους, να σταματήσει τη διεξαγωγή του Κόπα ΚΟΝΜΕΜΠΟΛ. Στη θέση του καθιέρωσε το «Κόπα Mercosur», στο οποίο μετείχαν μόνο δημοφιλείς ομάδες από τις χώρες: Βραζιλία, Αργεντινή, Ουρουγουάη, Παραγουάη και Χιλή, ώστε να υπάρχει οικονομικό ενδιαφέρον. Το Κόπα Mercosur διεξήχθη μόνο τέσσερις σεζόν, από το 1998 ως το 2001. Στη συνέχεια αντικαταστάθηκε από το Κόπα Σουδαμερικάνα.

Στη διοργάνωση μετείχαν 20 ομάδες, χωρισμένες σε πέντε ομίλους. Από τους ομίλους προκρίνονταν οι οκτώ και συνέχιζαν ως τον τελικό με το σύστημα των διπλών αγώνων νοκ-άουτ. Αρχικά για την κατάκτηση του κυπέλλου δεν υπολογιζόταν η διαφορά τερμάτων, παρά μόνον το αποτέλεσμα (νίκη, ισοπαλία, ήττα). Έτσι δυο φορές (1998, 2000) χρειάστηκε και τρίτος τελικός.

Τελικοί
-------

| Έτος | Νικητής | Φιναλίστ | Σκορ |
| --- | --- | --- | --- |
| 1998 |  **Παλμέιρας** |  Κρουζέιρο | 1-2, 3-1, 1-0 |
| 1999 |  **Φλαμένγκο** |  Παλμέιρας | 4-3, 3-3 |
| 2000 |  **Βάσκο ντα Γκάμα** |  Παλμέιρας | 2-0, 0-1, 4-3 |
| 2001 |  **Σαν Λορένσο** |  Φλαμένγκο | 0-0, 1-1 (4-3 πέν.) |
|

Τίτλοι ανά σύλλογο
------------------

Καμία από όλες τις νικήτριες του θεσμού δεν κατέκτησε παραπάνω από έναν τίτλο. Η βραζιλιάνικη Παλμέιρας υπήρξε και δύο φορές φιναλίστ και θεωρείται η πιο επιτυχημένη ομάδα στο θεσμό, αφού έπαιξε στους τρεις από τους τέσσερεις τελικούς.

| Σύλλογος | Τίτλοι | Φιναλίστ |
| --- | --- | --- |
|  **Παλμέιρας** | 1 | 2 |
|  **Φλαμένγκο** | 1 | 1 |
|  **Βάσκο ντα Γκάμα** | 1 |  |
|  **Σαν Λορένσο** | 1 |  |
|  Κρουζέιρο |  | 1 |
|

Τίτλοι ανά χώρα
---------------

Τα τέσσερα κύπελλα κατέκτησαν τέσσερεις διαφορετικές ομάδες: τρεις από τη Βραζιλία και μία από την Αργεντινή. Βραζιλιάνικες ήταν και οι φιναλίστ των τεσσάρων διοργανώσεων. 

| Χώρα | Τίτλοι | Φιναλίστ |
| --- | --- | --- |
| Βραζιλία ! Βραζιλία | 3 | 4 |
| Αργεντινή ! Αργεντινή | 1 |  |
|

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Copa Mercosur  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 27°0′S 27°30′E﻿ / ﻿27.000°S 27.500°E﻿ / -27.000; 27.500


Ο **κρατήρας του Βρέντεφορντ** (αγγλ. *Vredefort crater*) είναι ο μεγαλύτερος επιβεβαιωμένος κρατήρας στην επιφάνεια της Γης.
Βρίσκεται στη Νότια Αφρική και πήρε το όνομά του από την πόλη Βρέντεφορντ, που είναι χτισμένη μέσα του και κοντά στο κέντρο του κρατήρα.

Η περιοχή αναφέρεται επίσης ως *θόλος του Βρέντεφορντ* (αγγλ. *Vredefort dome*) ή *δομή πρόσκρουσης στο Βρέντεφορντ* (αγγλ. *Vredefort impact structure*). Το 2005, ο θόλος του Βρέντεφορντ προστέθηκε στον κατάλογο μνημείων παγκόσμιας κληρονομιάς της UNESCO εξαιτίας της γεωλογικής σημασίας του.

Σχηματισμός και δομή
--------------------

Ο αστεροειδής που έπεσε στο Βρέντεφορντ ήταν ένας από τους μεγαλύτερους που έχουν χτυπήσει ποτέ τη Γη. Υπολογίζεται ότι είχε διάμετρο μεγαλύτερη των 10 χλμ, ενώ το αρχικό μέγεθος της δομής του πεδίου της πρόσκρουσης πιστεύεται ότι είχε διάμετρο 250 χλμ, ή ενδεχομένως και μεγαλύτερο.
Ο κρατήρας έχει σήμερα διάμετρο περίπου 300 χλμ. Η ηλικία του υπολογίζεται ότι είναι πάνω από 2 δισεκατομμύρια έτη (συγκεκριμένα 2.023 ± 4 εκατομμύρια έτη), κάτι που τοποθετεί χρονικά την πρόσκρουση κατά τη διάρκεια της Παλαιοπρωτεροζωϊκής εποχής.

Είναι ο δεύτερος σε ηλικία γνωστός κρατήρας στη γη, λίγο νεότερος από τον κρατήρα Σουαβγιάρβι στη Ρωσία.

Αρχικά θεωρήθηκε ότι ο θόλος στο κέντρο του κρατήρα διαμορφώθηκε από μια ηφαιστειακή έκρηξη, αλλά στα μέσα της δεκαετίας του 1990 τα στοιχεία αποκάλυψαν ότι η περιοχή ήταν ο τόπος που έπεσε μια τεράστια βολίδα, σχηματίζοντας και άλλους κώνους κοντά στην κοίτη του ποταμού Βαλ.

Παραπομπές
----------

1. ↑  
«Deep Impact - The Vredefort Dome». Hartebeesthoek Radio Astronomy Observatory. 1 Αυγούστου 2006. Ανακτήθηκε στις 19 Σεπτεμβρίου 2007.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κρατήρας Βρέντεφορντ** |

* Earth Impact Database
* Deep Impact - The Vredefort Dome
* Satellite image of Vredefort crater from Google Maps
Ο Καρούμε χαιρετώντας το πλήθος, κατά τις επετειακές εκδηλώσεις για τα 40 χρόνια από την επανάσταση της Ζανζιβάρης, το 2004.
Ο **Αμάνι Αμπέιντ Καρούμε** (*Amani Abeid Karume*) ήταν Πρόεδρος της Ζανζιβάρης από τις 8 Νοεμβρίου του 2000 μέχρι τις Νοεμβρίου 2010.

Βιογραφία
---------

Γιος του πρώτου Προέδρου της Ζανζιβάρης, Σεΐχ Αμπέιντ Αμάνι Καρούμε , γεννήθηκε στις 1 Νοεμβρίου του 1948. Φοίτησε στο Γυμνάσιο Λουμούμπα ως το 1969 οπότε και εργάστηκε ως λογιστής. Έγινε μέλος του κόμματος Chama Cha Mapinduzi (CCM).Είναι παντρεμένος και πατέρας 6 παιδιών. Μιλά απταίστως σουαχίλι και αγγλικά.

Πολιτική καριέρα
----------------

Στη διάρκεια της δεκαετίας του ' 70 υπηρέτησε σε πολλά αξιώματα στα Υπουργεία Οικονομίας, Σχεδιασμού και Μεταφορών και Επικοινωνιών.

Τη δεκαετία του ' 80 ήταν σύμβουλος ιδιωτικών επιχειρήσεων στο νησί του, βρετανικών συμφερόντων. Εξελέγη βουλευτής το 1990 στην εκλογική περιφέρεια Ραχαλέο και επανεξελέγη σε πολυκομματικές εκλογές, το 1995.

### Ανέλιξη στην προεδρία

Ο Καρούμε κατήλθε ως προεδρικός υποψήφιος με το CCM και αναδείχθηκε νικητής στις προεδρικές εκλογές στη Ζανζιβάρη, με 67,04% των ψήφων. Οι εκλογές αυτές αμαυρώθηκαν από επεισόδια βίας και καταγγελίας για νοθεία και διεξήχθησαν το 2000. Οι διεθνείς παρατηρητές επίσης έκαναν λόγο για παρατυπίες στην ψηφοφορία, σε αντίθεση με τις ταυτόχρονες εκλογές στην επικράτεια της Τανζανίας. Ακολούθησαν μαζικές διαδηλώσεις, ιδίως στο νησί Πέμπα, όπου σκοτώθηκαν 12 άνθρωποι από πυρά των δυνάμεων ασφαλείας.

Ο Καρούμε κέρδισε επανεκλογή στις 30 Οκτωβρίου 2005 με 53,18% των ψήφων σε μία ακόμη εκλογική αναμέτρηση με παρατυπίες, όπως ανέφερε η Εφορευτική Επιτροπή της Ζανζιβάρης..

Τον Νοέμβριο 2010 τον διαδέχθηκε ο Αλί Μοχάμεντ Σέιν.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αμάνι Αμπέιντ Καρούμε** |

1. ↑  www.scsu.edu/files/2008SpringCommencementProgram.pdf.
2. ↑  www.scsu.edu/commencement2008/springcommencementspeakeramaniabeidkarume/pressrelease.aspx.
3. ↑  Human Rights Watch "The bullets were raining"
4. ↑  IPP Media, 6 Νοεμβρίου 2007 "There were flaws in 2005 Z`bar polls ZEC report"

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 287542130
* ISNI: 0000 0003 9325 2647

 |

 |
Ο **Ευάνθης Χατζηβασιλείου** (γενν. 1966) είναι πανεπιστημιακός, τακτικός καθηγητής της Ιστορίας του Μεταπολεμικού Κόσμου στο τμήμα Ιστορίας και Αρχαιολογίας της Φιλοσοφικής Σχολής του Πανεπιστημίου Αθηνών. Από τον Οκτώβριο του 2020 είναι ο Γενικός Γραμματέας του Ιδρύματος της Βουλής των Ελλήνων για τον Κοινοβουλευτισμό και τη Δημοκρατία.

Βιογραφικά στοιχεία
-------------------

Γεννήθηκε στο Δοξάτο Δράμας και σπούδασε νομικά στο Αριστοτέλειο Πανεπιστήμιο Θεσσαλονίκης. Πραγματοποίησε μεταπτυχιακές σπουδές στην Ιστορία Διεθνών Σχέσεων του Οικονομικού Πανεπιστημίου Λονδίνου (LSE) με υποτροφία του ΙΚΥ και το 1992 αναγορεύθηκε διδάκτωρ αυτού. Το 2000 εξελέγη λέκτορας με γνωστικό αντικείμενο την Μεταπολεμική Ιστορία στο τμήμα Ιστορία και Αρχαιολογίας της Φιλοσοφικής Σχολής του Πανεπιστημίου Αθηνών, το 2004 επίκουρος καθηγητής, το 2010 αναπληρωτής καθηγητής και το 2015 τακτικός καθηγητής.

Είναι μέλος της επιστημονικής επιτροπής του Ιδρύματος για τον Κοινοβουλευτισμό και τη Δημοκρατία, της Βουλής των Ελλήνων ενώ διετέλεσε και πρόεδρος του την περίοδο 2013 - 2016, μέλος του επιστημονικού συμβουλίου του Ινστιτούτου Δημοκρατίας «Κωνσταντίνος Καραμανλής» και εταίρος της Φιλεκπαιδευτικής Εταιρείας. Έχει τιμηθεί με το Α΄ Βραβείο «Μνήμη Ελευθερίου Βενιζέλου» από την Βουλή των Ελλήνων (1994) με το βραβείο της Ακαδημίας Αθηνών (2005), και με το Edmund Keeley Book Prize της Modern Greek Studies Association (2007).

Τον Μάρτιο του 2016 ορίστηκε υπεύθυνος του Τομέα Πολιτισμού της Νέας Δημοκρατίας.

Αρθρογραφεί τακτικά στην εφημερίδα Η Καθημερινή. Έχει συγγράψει αρκετά βιβλία σχετικά με την ελληνική ιστορία και έχει συμμετάσχει σε πλήθος συνεδρίων.

Στις 30 Οκτωβρίου 2020 διορίστηκε από τον Πρόεδρο της Βουλής των Ελλήνων Κωνσταντίνο Τασούλα, Γενικός Γραμματέας του Ιδρύματος της Βουλής των Ελλήνων για τον Κοινοβουλευτισμό και τη Δημοκρατία.

Εργογραφία
----------

* *Το κυπριακό ζήτημα 1878 - 1960* (1998, Ελληνικά Γράμματα)
* *Εισαγωγή στην ιστορία του μεταπολεμικού κόσμου*, (2001, Εκδόσεις Πατάκη [κείμενα, επιμέλεια σειράς])
* *ΠΕΑΝ (1941-1945): Πανελλήνιος Ένωση Αγωνιζόμενων Νέων*, (2004, Σύλλογος προς Διάδοσιν Ωφελίμων Βιβλίων: βραβείο Ακαδημίας Αθηνών 2005)
* *Greece and the Cold War: Frontline State, 1952-1967* (2006, London and New York: Routledge: Edmund Keeley Book Prize)
* *Ελληνικός φιλελευθερισμός* (2010, Εκδόσεις Πατάκη)
* *Βιώματα του Μακεδονικού Ζητήματος* (2014, Εκδόσεις Πατάκη)

Παραπομπές
----------

1. 1 2 3 4 5  Βιογραφικό Ευάνθη Χατζηβασιλείου Αρχειοθετήθηκε 2019-08-19 στο Wayback Machine. από την ιστοσελίδα του Πανεπιστημίου Αθηνών
2. 1 2  βιογραφικό Ευάνθη Χατζηβασιλείου, από την βάση δεδομένων του biblionet.gr
3. ↑  iefimerida.gr, ΝΔ: Αυτοί είναι οι 35 συντονιστές των ομάδων εργασίας του κυβερνητικού έργου
Τα **Βυλάζωρα** ήταν αρχαία παιονική πόλη της πρώιμης κλασσικής εποχής. Εντοπίζεται κοντά στο σημερινό χωριό Κνέζιε της Βόρειας Μακεδονίας. Δεν θα πρέπει να συγχέεται με την σημερινή πόλη Βέλες, που βρίσκεται σε απόσταση είκοσι χιλιομέτρων από αυτή.

Ιστορία
-------

Οι αρχαίες πηγές δεν είναι ιδιαίτερα αναλυτικές στην περιγραφή της πόλης. Σύμφωνα με τον Πολύβιο ήταν η μεγαλύτερη πόλη της Παιονίας όταν κατακτήθηκε από τον Φίλιππο Ε', ο οποίος την οχύρωσε με σκοπό την προστασία του περάσματος στη Μακεδονία από τις επιδρομές των Δαρδανών. Πιθανότατα ο Φίλιππος να πήρε την πόλη από τα χέρια των ίδιων των Δάρδανων και όχι των Παιόνων, που εκείνη την περίοδο είχαν πλέον χάσει τη δύναμή τους. Έπειτα η πόλη συμμετείχε στον πόλεμο του γιου του Φιλίππου, Περσέα στον πόλεμο εναντίον των Ρωμαίων. Κατά τη διάρκεια του 2ου αιώνα π.Χ. εγκαταλείφθηκε και χρησίμευσε ως πηγή οικοδομικών υλικών.

Αρχαιολογικά ευρήματα
---------------------

Η ανακάλυψη του χώρου συνέβη το 1976. Διάσπαρτες έρευνες έλαβαν χώρα μεταξύ 1980 και 1990 αλλά ο κύριος όγκος των ερειπίων της αποκαλύφθηκε μετά από ανασκαφές που πραγματοποίησαν το 2008 το *Texas Foundation for Archaeological & Historical Research* Αυτές έφεραν στο φως πολλά κατασκευαστικά στρώματα που περιλαμβάνουν αμυντικά τείχη, ένα μαγειρίο και ορισμένα κτήρια. Κυριαρχεί ο δωρικός ρυθμός.

Παραπομπές
----------

1. 1 2 3  (Αγγλικά) TFAHR Archaeology Projects (επιμ.). «INTRODUCTION TO THE TFAHR BYLAZORA PROJECT».
2. ↑  «June - July 2009. Bylazora (Sveti Nikole) SUMMARY REPORT». Ανακτήθηκε στις 13 Νοεμβρίου 2014.
3. ↑  TFAHR Archaeology Projects (επιμ.). «June - July 2012. Bylazora (Sveti Nikole)».

Εξωτερικοί σύνδεσμοι
--------------------

* Ο ιστότοπος των ανασκαφών
* Αναφορές του περιηγητή Leake Martin William στα Βυλάζωρα, στην σχετική ιστοσελίδα της Εταιρείας Μακεδονικών Σπουδών

  


|  |  |
| --- | --- |
| 

|  |
| --- |
| * Πύλη:Βόρεια Μακεδονία
 |

 |
Φύλλα της βελανιδιάς με βελανίδια.
Τετράδραχμο της Ηπείρου. 2ος - 1ος αι. π.Χ. Ο Δίας είναι στεφανωμένος με φύλλα βελανιδιάς, όπως και η πίσω όψη που περικλείεται από στεφάνι φύλλων βελανιδιάς
Η αγωνιστική επιγραφή της Χαλκίδας. Η πρώτη από τις τρεις σειρές απεικονίζει 11 δάφνινα στεφάνια, ακολουθούμενα από 11 στεφάνια βελανιδιάς και 11 ελιάς.
Το **φύλλο βελανιδιάς** είναι αρχαίο ελληνικό, αλλά και αργότερα γερμανικό λαογραφικό και πολιτικό-στρατιωτικό σύμβολο.

Προέλευση και ερμηνεία
----------------------

Η βελανιδιά στη Γερμανία θεωρείται ως *πατροπαράδοτο* δέντρο, από την εποχή των Γερμανικών φυλών. Χάρη της δυνατής κορμοστασιάς του δένδρου, της μακράς ζωής, της σκληρής του ξυλείας και της μακράς αντοχής του πριν πέσουν τα φύλλα του το φθινόπωρο, του έχουν αποδοθεί συμβολικές αρετές της αντοχής, της εμπιστοσύνης, της μακροβιότητας, ή ακόμα και της αθανασίας. Στη γερμανική μυθολογία αναφέρεται στον μύθο της Ίρμινσουλ. Στην εποχή του ρομαντισμού θεωρήθηκε και ως σύμβολο πιστής αγάπης.

Σταδιακά, και από την εποχή της ίδρυσης του γερμανικού Ράιχ, το 1871 χρησιμοποιήθηκε όλο και περισσότερο ως εθνικό σύμβολο σε μνημεία, στεφάνια, εμβλήματα, στολές, παράσημα και νομίσματα.

Το φύλλο της βελανιδιάς εμφανίζεται στο παράσημο Pour le Mérite, στον Σιδερένιο σταυρό, στον Σταυρό πολεμικής ανδραγαθίας, στον Σταυρό των Ιπποτών κ.α. Στην Ελλάδα φέρει ο αστέρας του Τάγματος του Σωτήρος ένα στεφάνι που αναπαριστά το μισό κλαδί δρυός και το άλλο μισό δάφνης. Πολλά αρχαία νομίσματα της Ηπείρου περιείχαν ως διακοσμητικό στοιχείο το φύλλο βελανιδιάς.

Βρίσκεται επίσης στη πίσω όψη πολλών νομισμάτων της ομοσπονδιακής και της πρώην ανατολικής Γερμανίας.

Δείτε επίσης
------------

* Χρυσός στέφανος (Βρετανικό Μουσείο, αρ. 1628)

Παραπομπές
----------

1. ↑  John Ward (1832-1912) και Sir George Francis Hill (1867-1948), επιμ. (1902). *Greek coins and their parent cities* (στα Αγγλικά). Λονδίνο: Murray. Ανακτήθηκε στις 12 Οκτωβρίου 2009.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φύλλο βελανιδιάς** |

* Mythologische Geschichte
* Deutsche Geldstücke


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Eichenlaub  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το ***Dear Land of Guyana, of Rivers and Plains*** είναι ο εθνικός ύμνος στη Γουιάνα. Επιλέχθηκε έναν μήνα προτού γίνει ανεξάρτητη χώρα, το 1966. Οι στίχοι είναι του Άρτσιμπαλντ Λέοναρντ Λιούκερ και η μουσική του Ρόμπερτ Σίριλ Γκλάντστοουν Πότερ.

Επίσημοι αγγλικοί στίχοι
------------------------

Dear land of Guyana, of rivers and plains;
Made rich by the sunshine, and lush by the rains,
Set gem-like and fair, between mountains and sea,
Your children salute you, dear land of the free.
Green land of Guyana, our heroes of yore,
Both bondsmen and free, laid their bones on your shore.
This soil so they hallowed, and from them are we,
All sons of one Mother, Guyana the free.
Great land of Guyana, diverse though our strains,
We're born of their sacrifice, heirs of their pains,
And ours is the glory their eyes did not see,
One land of six peoples, united and free.
Dear land of Guyana, to you will we give,
Our homage, our service, each day that we live;
God guard you, great Mother, and make us to be
More worthy our heritage, land of the free....

Ελληνική μετάφραση
------------------

Αγαπημένη Γη της Γουιάνας, των Ποταμών και των Πεδιάδων
που σε κάνει πιο πλούσια η λάμψη του ήλιου και ο πλούτος των βροχών,
σαν πολύτιμος λίθος και όμορφη, μεταξύ των βουνών και της θάλασσας,
τα παιδιά σου σε χαιρετίζουν, αγαπητό έδαφος των ελεύθερων ανθρώπων.
Η πράσινη Γη της Γουιάνας, οι ήρωες του παρελθόντος μας,
Τόσο οι δούλοι όσο και οι ελεύθεροι, άφησαν τα κόκαλά τους στην ακτή σου.
Αυτό το χώμα με αυτόν τρόπο το καθαγίασαν, και από αυτούς εμείς καταγόμαστε
όλοι οι γιοι μιας μητέρας, της ελεύθερης Γουιάνας.
Μεγάλη Γη της Γουιάνας, αν και οι αγώνες μας είναι διαφορετικοί,
Μας δίνουν σάρκα και οστά οι θυσίες τους, γινόμαστε κληρονόμοι των πόνων τους
και δική μας είναι η δόξα την οποία δεν μπόρεσαν τα μάτια αυτών να δουν
Μια χώρα των έξι εθνών, ενωμένη και ελεύθερη.
Αγαπητή Γη της Γουιάνας, σε σένα θα δώσουμε
Το σεβασμό μας, τις υπηρεσίες μας, κάθε ημέρα που ζούμε.
Ο Θεός να είναι πάντα προστάτης σου, Μεγάλη Μητέρα, και να μας κάνει να φανούμε
πιο αντάξιοι αυτών που κληρονομήσαμε, γη των ελεύθερων ανθρώπων.

Εξωτερικοί σύνδεσμοι
--------------------

* Αρχείο MIDI Αρχειοθετήθηκε 2008-03-12 στο Wayback Machine.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικοί ύμνοι της Νότιας Αμερικής |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| Ανεξάρτητα Κράτη | 
* Αργεντινή
* Βενεζουέλα
* Βολιβία
* Βραζιλία
* Γουιάνα
* Ισημερινός
* Κολομβία
* Ουρουγουάη
* *Παναμάς*
* Παραγουάη
* Περού
* Σουρινάμ
* *Τρινιντάντ και Τομπάγκο*
* Χιλή
 |
|  |
| Εξαρτημένα εδάφη | 
* *Αρούμπα (Ολλανδία)*
* Γαλλική Γουιάνα (Γαλλία)
* *Ολλανδικές Αντίλλες (Ολλανδία)*
* Νότιος Γεωργία και Νότιοι Σάντουιτς Νήσοι (Ηνωμένο Βασίλειο)
* Νήσοι Φώκλαντ (Ηνωμένο Βασίλειο)
 |
|  |
| 
Κράτη και εδάφη που μπορεί να θεωρηθούν τμήματα και άλλης ηπείρου γράφονται με *πλάγια γραφή*. |

 |